**Zápisnica z konferencie Slovenského bridžového zväzu**

**konanej v dňoch 17. až 31. októbra 2020**

1. Na úvod Peter Belčák privítal všetkých prítomných členov na riadnej konferencii, ktorú SBZ organizuje s využitím elektronických prostriedkov.
2. Účastníci konferencie schválili, aby mandátová a návrhová komisia pôsobili v rovnakom zložení - Za: 16; Proti: 0; Zdržal sa: 0; 3 prítomní nehlasovali.
3. Konferencia schválila, aby členmi spoločnej mandátovej a návrhovej komisie boli Vojtech Belčák - Za: 16; Proti: 0; Zdržal sa: 0, Jozef Gajdoš - Za: 15; Proti: 0; Zdržal sa: 1 a Michal Šikra - Za: 16; Proti: 0; Zdržal sa: 0. Traja prítomní nehlasovali. Spoločná mandátová a návrhová komisia si za svojho predsedu vybrala Jozefa Gajdoša.
4. J. Gajdoš konštatoval, že konferencie sa môže zúčastniť 17 delegátov s hlasovacím právom, pričom všetci sú delegátmi za členov v zmysle stanov SBZ, čl. 6, bod 3a). Na základe odpovedí z potvrdených mejlových adries bolo na konferencii prítomných všetkých 17 delegátov, čo znamená 100%-nú účasť. Menný zoznam delegátov je prílohou tejto zápisnice. Mandátová komisia potvrdila uznášaniaschopnosť.
5. Delegáti schválili program riadnej konferencie: (1) Voľba mandátovej a návrhovej komisie pre nasledujúce obdobie; (2) Schválenie rokovacieho poriadku konferencie; (3) Správa o činnosti SBZ za rok 2020; (4) Správa o hospodárení SBZ za rok 2019 a priebežne za rok 2020; (5) Správa o činnosti kontrolnej komisie za rok 2019 a priebežne za rok 2020; (6) Hranie turnajov v ďalšom období; (7) Návrh na uznesenie a jeho schválenie - Za: 15; Proti: 1; Zdržal sa: 0. Jeden delegát nehlasoval.
6. P. Belčák predložil konferencii Správu o činnosti SBZ za rok 2020. Konferencia správu vzala na vedomie - Áno: 16; Áno s pripomienkami: 0; Nie: 0. Jeden delegát nehlasoval.
7. P. Belčák predložil konferencii Správu o hospodárení SBZ v roku 2019. Konferencia správu vzala na vedomie - Áno: 15; Áno s výhradou: 1; Nie: 0. Jeden delegát nehlasoval. Ďalej P. Belčák predložil konferencii Priebežnú správu o hospodárení SBZ a čerpaní príspevku pre uznaný šport v roku 2020. Konferencia aj túto správu vzala na vedomie - Áno: 14; Áno s výhradou: 1; Nie: 1. Jeden delegát nehlasoval.
8. M. Krajčo predložil konferencii Výročnú správu Kontrolnej komisie a kontrolóra SBZ aj s prílohami: Správa z kontroly účtovných dokladov vzťahujúcich sa na poskytnuté prostriedky zo štátneho rozpočtu za rok 2019, Čiastková správa z kontroly za výdavky v roku 2020, Zápis zo zasadnutia kontrolnej komisie k postupu volebnej komisie počas konferencie SBZ v roku 2019, Zápis zo zasadnutia kontrolnej komisie k podnetu, ktorý zaslal Martin Hriňák. Konferencia správu aj s prílohami vzala na vedomie - Áno: 15; Áno s výhradou: 1; Nie: 0. Jeden delegát nehlasoval. Pripomienka sa týkala neskorého predloženia Výročnej správy účastníkom konferencie.
9. V ďalšom bode programu P. Belčák predložil zhrnutie možností hrania turnajov párov a družstiev na internete po 15.10, keď vstúpilo do platnosti obmedzenie stretávania sa 6- a viacčlenných skupín. K predloženému materiálu nevznikla diskusia.
10. Eduard Velecký vyzval prítomných k stanovisku k reorganizácii SBL v prípade, ak by pandémia trvala aj počas väčšej časti roku 2021, keďže takáto právomoc je stanovami SBZ daná práve konferencii. V diskusných príspevkoch k predloženému materiálu sa vyjadrilo viacero prítomných k pozitívam, negatívam a rizikám organizovania ligovej alebo inej paralelnej súťaže prostredníctvom internetu, pričom ich analýza a formulácia propozícií presahuje časové možnosti konferencie a vyžaduje si názor kapitánov družstiev, ktorý na konferencii nie sú prítomní. Väčšinový názor účastníkov, aby konferencia poverila P-SBZ, nech prípraví a predloží na diskusiu komplexný návrh organizácie ligových súťaží pre rok 2021, je súčasťou schváleného uznesenia.
11. Jozef Gajdoš predložil konferencii návrh uznesenia z konferencie SBZ vypracovaný návrhovou komisiou. Delegáti tento návrh schválili - Za: 14; Proti: 0; Zdržal sa: 2. Jeden delegát nehlasoval. Uznesenie je prílohou tejto zápisnice.
12. Po vyhodnotení hlasovania o návrhu uznesenia P. Belčák poďakoval účastníkom za účasť a konferenciu SBZ ukončil.

zapísal: Peter Belčák

v Bratislave, 31. októbra 2020

Prílohy: Zoznam delegátov na konferencii SBZ konanej v októbri 2020

 Uznesenie